# B-H കർവ് (MPU925x sensor)

ഒരു കോയിലിലൂടെ കറന്റ് കടത്തിവിട്ട് അതിനുചുറ്റും ഒരു കാന്തികക്ഷേത്രം സൃഷ്ടിക്കാം. അതിന്റെ ഫീൽഡ് ഡെൻസിറ്റി H, കറന്റിനെയും കോയിലിന്റെ സ്വഭാവത്തെയും ആശ്രയിച്ചിരിക്കും. എന്നാൽ കോയിലിന് ചുറ്റുമുള്ള സ്ഥലത്തെ മാഗ്നെറ്റിക് ഫ്ലക്സ് ഡെൻസിറ്റി B, ആ സ്ഥലത്തുള്ള വസ്തുക്കളുടെ മാഗ്നെറ്റിക് പെർമിയബിലിറ്റി μ, എന്ന ഗുണത്തെ ആശ്രയിച്ചിരിക്കും.

B = μ H.

ഫെറോമാഗ്നെറ്റിക് വസ്തുക്കളായ ഇരുമ്പ് തുടങ്ങിയ വസ്തുക്കളുടെ പെർമിയബിലിറ്റി ഫീൽഡ് ഡെൻസിറ്റിക്ക് ആനുപാതികമല്ല. H വർദ്ധിപ്പിച്ചാൽ B വർദ്ധിച്ച് ഒരു ഘട്ടത്തിൽ പൂരിതമാവും. ഇനി H കുറച്ചുകൊണ്ടുവരുമ്പോൾ B യുടെ മൂല്യം, ചിത്രത്തിൽ കാണിച്ചിരിക്കുന്നത്‌ പോലെ, മുകളിലേക്ക് പോയ അതെ പാതയിലല്ല കുറഞ്ഞുവരിക. ഒരു കോയിലും MPU925x സെൻസറും ഉപയോഗിച്ച് B-H കർവ് വരയ്ക്കാം.

- കോയിലിനെ PV1ൽ നിന്നും ഗ്രൗണ്ടിലേക്ക് ഘടിപ്പിക്കുക.
- സെൻസറിനെ കൊയിലിനകത്ത് വെക്കുക
- 'തുടങ്ങുക' ബട്ടൺ അമർത്തുക. ഇത് PV1നെ -3V മുതൽ +3Vവരെ 100 സ്റ്റെപ്പിൽ മാറ്റി ഓരോ സ്റെപ്പിലും magnetic field അളക്കും.
- കോയിലിൽ ഇരുമ്പിന്റെ ഒരു കട്ട വെച്ച് പരീക്ഷണം ആവർത്തിക്കുക.